SAI CERTINVEST S.A.

Raport privind administrarea fondului deschis de investitii

Certinvest BET-FI Index

Semestrul I 2012

(01.01.2012 – 30.06.2012)

**Fondul Deschis de Investitii Certinvest BET FI INDEX** este un organism de plasament colectiv in valori mobiliare avand ca stat de origine Romania, constituit prin contract de societate civila fara personalitate juridica conform prevederilor art. 1491 - 1531 ale Codului Civil Roman si care functioneaza in conformitate cu prevederile Legii nr. 297/2004 cu modificarile si completarile ulterioare si ale Regulamentului 15/2004.

Fondul Deschis de Investitii CERTINVEST BET FI INDEX a fost lansat la data de 23.11.2010, avand un activ net initial de 99.986,17 lei integral subscris si varsat la constituire de catre investitori.

In prezent Fondul functioneaza in baza Deciziei CNVM nr. 850 din data de 01.07.2010 eliberata de catre Comisia Nationala a Valorilor Mobiliare in baza prevederilor art. 7 alin (1) si (4) si art. 9 alin (1) din Statutul CNVM aprobat prin Ordonanta de Urgenta a Guvernului nr. 25/2002 aprobata si modificata prin legea nr. 514/2002 si modificat prin Legea nr. 297/2004 si ale Regulamentului CNVM nr. 15/2004 si este inscris in Registrul CNVM sub nr. CSC06FDIR/400067 .

Administrarea fondului este realizata de SAI CERTINVEST SA autorizata de Comisia Nationala a Valorilor Mobiliare prin Decizia nr. 138/06.09.1995 si reautorizata, in conformitate cu prevederile O.U.G. nr. 26/2002 aprobata si modificata prin Legea nr. 513/2002 si ale reglementarilor emise in aplicarea acesteia, prin Decizia nr. 4222 din 02.12.2003 de catre Comisia Nationala a Valorilor Mobiliare, fiind inscrisa in Registrul CNVM sub nr. PJR05SAIR/400005 si avand durata de functionare nedeterminata.

Depozitarul activelor fondului este S. C. Banca Comerciala Romana S.A. (denumit in continuare Depozitarul), persoană juridică română, cu sediul în Bucureşti, B-dul Regina Elisabeta nr. 5, sector 5, înregistrată la Oficiul Registrului Comerţului sub nr. J40/90/23.01.1991, cod unic de înregistrare 361757, înregistrată în registrul CNVM sub nr. PJR10/DEPR/400010 din 04.05.2006.

***1. Gradul de realizare a obiectivelor pentru semestrul I al 2012***

**Obiectivul** Fondului il reprezinta mobilizarea resurselor financiare disponibile de la persoane fizice si juridice si plasarea lor in actiuni ale emitentilor din cadrul indicelui BET-FI pe principiul unei corelatii directe cu performanta acestui indice bursier, a administrarii prudentiale, a diversificarii si diminuarii riscului.

**Obiectivul** de performanta al fondului consta in obtinerea unei corelatii directe cu performanta indicelui BET-FI.

Cu referire la obiectivele fondului precizam ca CERTINVEST BET-FI INDEX este un fond de actiuni care se individualizeaza prin investitii in actiuni ale emitentilor din cadrul indicelui BET-FI, instrumente ce au asociat un risc ridicat si o volatilitate sporita in comparatie cu plasamentele pe piata monetara sau cu alte instrumente cu venit fix. Portofoliul de actiuni cotate reprezinta in general minim 90% din activul total al fondului.

***2. Strategia investitionala urmata pentru atingerea obiectivelor asumate***

In semestrul 1 al anului 12, piata bursiera a avut o evolutie pozitiva marcata de nivelurile ridicate ale dividendelor pe SIF-uri si pe evolutiile pozitive in bilanturile majoriatatii companiilor. Fondul CERTINVEST BET-FI Index a urmarit in prima jumatate a anului sa replice expunerea indicelui BET-FI. Totusi ponderea actiunilor cotate in total active ale fondului a fluctuat in decursul anului datorita fluctuatiilor importante de capital si a incasarii de dividende, atingand la sfarsitul lui iunie 2012 ponderea de 88,81% din activul total.

***3. Activitatile de investitii desfasurate de societatea de administrare***

Valoarea de piata a portofoliului de actiuni admise sau tranzactionate pe o piata reglementata din Romania a fondului FDI Certinvest BET-FI Index a ajuns la 578.054,85 RON la sfarsitul lui iunie 2012, ceea ce reprezenta o pondere de 88,81% din total activ fond.

Principalele elemente din portofoliul fondului au inregistrat urmatoarea evolutie in perioada de raportare:

1. **Sumele in cont la SSIF, sumele in tranzit** au avut o pondere de numai 0,0% la sfarsitul lui iunie 2012.
2. **Disponibilitatile in conturi curente** reprezentau 0,04% din activul total al fondului la iunie 2012.
3. **Depozitele bancare** reprezentau la sfarsitul perioadei de raportare 0,08% din total active si cuprind valoarea sumelor plasate in depozite pe termen scurt la banci comerciale, precum si dobanzile aferente calculate pana la data de 30.06.2012.

In ceea ce priveste portofoliul de actiuni admise sau tranzactionate pe o piata reglementata din Romania al fondului FDI Certinvest BET-FI Index, acesta detinea actiuni la un numar de 6 emitenti la 30 iunie 2012. S-a urmarit investitia in actiuni ale emitentilor din cadrul indicelui BET-FI pe principiul unei corelatii directe cu performanta acestui indice bursier.

***4. Performantele obtinute***

Valoarea unitara a activului net al fondului FDI CERTINVEST BET-FI Index a ajuns la 106,93 RON la 30 iunie 2012, in crestere cu 15,6% fata de valoarea inregistrata la 31.12.2011, de 92,52 RON.

***5. Evolutia activului net, a valorii unitare si a numarului de titluri aflate in circulatie***

Activul net al fondului a scazut fata de 31 decembrie 2011 de la valoarea de 1.096.524,37 RON la sfarsitul anului 2011 la valoarea de 651.612,64 RON la sfarsitul lui iunie 2012, ceea ce reprezinta o scadere de 40,6%.

Numarul de unitati de investitie aflate in circulatie a scazut de la 11.851,304256 la 31.12.2011 la 6.094,085379 la 30.06.2012, ceea ce inseamna o scadere de 48,6%.

Valoarea unitara a activului net al fondului FDI CERTINVEST BET-FI Index a ajuns la 106,93 RON la 30 iunie 2012, in crestere cu 15,6% fata de valoarea inregistrata la 31.12.2011, de 92,52 RON.

Veniturile din activitatea curenta au fost de 805.343,00 RON, iar rezultatul aferent a fost in valoare de 220.719,00 RON. Fondul, conform prospectului, nu distribuie veniturile, ci le reinvesteste in totalitate. Valoarea contului de capital la sfarsitul perioadei de raportare este de 609.409,00 RON, corespunzatoare numarului de unitati de fond emise si aflate in circulatie, iar primele de emisiune corespunzatoare acestora sunt de -178.515,00 RON.

***6. Situatia sumelor imprumutate de fond***

In perioada analizata nu au fost facute imprumuturi in numele CERTINVEST BET-FI Index.

***7. Modificari ale prospectului de emisiune***

Prin decizia CNVM 75 / 25.01.2012 au fost autorizate urmatoarele modificari aduse prospectului de emisiune al Fondului Certinvest Bet FI Index:

1. Au fost eliminate comisioanele bancarein cazul subscrierilor / rascumpararilor;
2. Comisionul bancar aferent platii rascumpararilor prin ordin de plata este suportat de fond;
3. A fost majorat comisionul de depozitare de la 0,5% la 0,6%;
4. A fost modificata metoda de determinare a comisionului aferent pretului de cumparare in functie de suma investita;
5. Investitorul, prin semnarea formularului de adeziune isi da acordul pentru cumparari ulterioare, avand posibilitatea semnarii unui formular de adeziune pentru fiecare subscriere;
6. Investitorul are obligatia de a efectua varsamantul in termen de 10 zile lucratoare de la data depunerii formularului de adeziune, in caz contrar acesta este nul;
7. Pentru adeziunile efectuate prin telefon, este perceput un comision de 0,5% din suma subscrisa in cazul in care suma investita este mai mica decat 30.000 ron . Pentru sumele investite mai mari sau egale cu 30.000 ron comisionul de adeziune este 0 ;
8. Se introduce posibilitatea investitorilor de a efectua operatiuni prin intermediul agentilor de distributie, lista acestora poate fi consultata pe web site-ul SAI;
9. Investitorii care solicita plata rascumpararilor in conturi bancare personale deschis la banci al caror sediu operativ este in strainatate sau in alte valute decat ce a fondului, vor suporta consturile aferente solicitarii;
10. In cazul furnizarii de date personale eronate, comisioanele aferete transferului sunt imputate persoanei care a furnizat datele;
11. Plata titlurilor de participare subscrise prin intermediul telefonului se poate efectua prin orice modalitate de plata;

***8. Anexe***

Prezentul raport se completeaza cu urmatoarele anexe:

* Anexa 1: Situatia activelor si obligatiilor la 30.06.2012;
* Anexa 2: Situatia valorii unitare a activului net la 30.06.2012;
* Anexa 3: Situatia detaliata a investitiilor la 30.06.2012;

COMITET DIRECTOR

PRESEDINTE

Horia Gusta